সেঞ্চুরি করেও ভাইজ্যাগে বড় রান তুলতে ব্যর্থ দক্ষিণ আফ্রিকা!

ওয়েব ডেস্ক : প্রথম দুই ম্যাচে দেখা যায়নি। কিন্তু দক্ষিণ আফ্রিকার (South Africa) বিরুদ্ধে শেষ একদিনের ম্যাচে দেখা গেল ভারতীয় (India) বোলারদের দাপট। তার জেরে ভাইজ্যাগে দক্ষিণ আফ্রিকার ইনিংস থামল ২৭০ রানে। শুধু তাই নয়, ২.১ ওভার বাকি থাকতেই শেষ হয়ে গেল প্রোটিয়াদের ইনিংস। আগের ম্যাচে পারফর্ম করলেও, এদিনের ম্যাচে চার উইকেট নিলেন প্রসিদ্ধ কৃষ্ণ (Prasidh Krishna)। হাতে জাদু দেখালেন কুলদীপ যাদবও (Kuldeep Yadav)।

অন্যদিকে পর পর ২০টি টস হারের পর ভাইজ্যাগে টস (Toss) জিতেছেন অধিনায়ক কে এল রাহুল (KL Rahul)। এর আগে ২০২৩ সালের ১৫ নভেম্বর শেষ বার টস জিতেছিলেন প্রাক্তন অধিনায়ক রোহিত শর্মা। আর এদিন টস জেতার পর প্রথমে ফিল্ডিংয়ের সিদ্ধান্ত নেন রাহুল। তবে দক্ষিণ আফ্রিকার স্কোর বোর্ডে যখন ১ রান সেই সময় রায়ান রিকেলটনকে প্যাবিলিয়নে ফেরান হর্ষিত রানা। কিন্তু এর পরেই নামেন অধিনায়ক টেম্বা বাভুমা। নেমেই দায়িত্ব নিয়ে কুইন্টন ডি কক-এর সঙ্গে ইনিংসকে টেনে নিয়ে যান তিনি।

আরও খবর : ২০ ম্যাচ পর টসে জিতে অদ্ভুত রিয়েকশন রাহুলের! দেখুন ভিডিও

এই দুই ব্যাটার মিলে ১১৩ রানের পার্টনারশিপ করেন। তবে অবশেষে বাভুমাকে ৪৮ রানে আউট করেন রবীন্দ্র জাদেজা। কিন্তু, এর পরেই মাঠে নেমেই অ্যাটাক শুরু করেন ম্যাথু ব্রিটজকে। কিন্তু প্রসিধ কৃষ্ণ’র বলে আউট হন তিনি। এর পাশাপাশি প্রসিদ্ধ-র শিকার হন এইডেন মার্করামও। তিনি ১ রান করে প্যাবিলিয়নে ফেরেন। অন্যদিকে নীচের দিকে আর কোনও ব্যাটসম্যান তেমন রান করতে পারেননি এদিন। তবে আজ অসাদারণ ব্যাটিং করেছেন কুইন্টন ডি কক। তিনি ৮৯ বলে ১০৬ রানের দারুন ইনিংস খেলেছেন। মেরেছেন ৮টি চার ও ৬টি ছয়। তার জেরে স্কোর গিয়ে পৌঁছয় ২৭০ রানে।

অন্যদিকে, দক্ষিণ আফ্রিকার (South Africa) বিরুদ্ধে একদিনের সিরিজে ভারতের বোলিং অ্যাটাক নিয়ে একাধিক প্রশ্ন উঠেছে। কারণ রাঁচিতে প্রথম ম্যাচে ৩৪৮ রান করেছিল ভারত। তবে মাত্র ১৭ রানে সেই ম্যাচ জেতে ভারত (India)। এর পর দ্বিতীয় একদিনের ম্যাচে ৩৫৮ রান করেছিল টিম ইন্ডিয়া। কিন্তু এত রান করার পরেও, ম্যাচ বাঁচাতে পারেনি ব্লু ব্রিগেড। কারণ একটাই, সেটি হল ভারতের বাজে বোলিং। এই কারণেই সেই ম্যাচ হারতে হয়েছে তাঁদেরকে। দ্বিতীয় ম্যাচে সব থেকে বাজে বোলিং করেছিলেন প্রসিদ্ধ কৃষ্ণ। কিন্তু এদিনের ম্যাচে তিনি কামব্যাক করলেন। ৬৬ রান দিয়ে ৪ উইকেট নিয়েছেন তিনি। অন্যদিকে ৪ উইকেট নিয়েছেন কুলদীপ যাদবও। এর পাশাপাশি অর্শদীপ ও রবীন্দ্র জাদেজাও নিয়েছেন একটি করে উইকেট। তবে বিশাখাপত্তনমের মতো কঠিন পিচে ভারত আজ কেমন ব্যাটিং করে, সেদিকেই নজর থাকবে সকলের।

দেখুন অন্য খবর :